**ΓΥΡΟΣ ΙΣΠΑΝΙΑΣ**

**8 ημέρες, 11/10 & 18/10**

**1η Ημέρα: ΑΝΑΧΩΡΗΣΗ ΓΙΑ ΜΑΔΡΙΤΗ**

Συγκέντρωση στο αεροδρόμιο και πτήση για Μαδρίτη. Άφιξη στο αεροδρόμιο της πόλης, συνάντηση με το λεωφορείο μας και μεταφορά στην πόλη. Η περιήγηση θα μας αποκαλύψει τα πλούσια αξιοθέατα της ισπανικής πρωτεύουσας. Θα θαυμάσουμε τα εντυπωσιακά μνημεία και τις πλατείες, αρχίζοντας με το κεντρικότατο σημείο την Πουέρτα Ντελ Σολ, όπου βρίσκεται το άγαλμα σύμβολο της πόλης, την πλατεία της Θεάς Κυβέλης, την πύλη του Αλκαλά και το πάρκο Ρετίρο. Ακολουθεί το Παλάθιο Ρεάλ, το ξακουστό Βασιλικό Παλάτι. Ένα κολοσσιαίο κτίριο ιταλικού μπαρόκ ρυθμού με 2.800 δωμάτια. Mεταφορά και τακτοποίηση στο ξενοδοχείο μας.

**2η Ημέρα: ΤΟΛΕΔΟ (προαιρετική εκδρομή)**

Μετά το πρωινό αναχώρηση, προαιρετικά, για την “Πόλη των Τριών Πολιτισμών”, το Τολέδο, μια πόλη με σπουδαία ιστορική, καλλιτεχνική και πολιτιστική κληρονομιά. Θα περιπλανηθούμε στα στενά δρομάκια της μεσαιωνικής πόλης και θα δούμε τον Καθεδρικό Ναό, ένα μοναδικό κτίσμα μεγάλων καλλιτεχνών και μείγμα πολλών αρχιτεκτονικών στυλ, καθώς και την εκκλησία του Αγίου Θωμά, όπου θα θαυμάσουμε το αριστουργηματικό έργο του Ελ Γκρέκο “Η Ταφή του Κόμητος Οργκάθ.” Τελευταία μας στάση το σπίτι στο οποίο έζησε και μεγαλούργησε ο μεγάλος ζωγράφος. Επιστροφή στη Μαδρίτη, όπου σας προτείνουμε μια βόλτα στην πλατεία που φημίζεται για τα αγάλματα, τα σιντριβάνια και τους βοτανικούς λαβυρίνθους, την πλατεία Οριέντε, για να απολαύσετε τον καφέ σας. Επιστροφή στο ξενοδοχείο.

**3η Ημέρα: ΜΑΔΡΙΤΗ – ΒΑΛΕΝΘΙΑ**

Πρωινό στο ξενοδοχείο και αναχώρηση για τη Βαλένθια. Άφιξη και ξεκινάμε την περιήγησή μας. Θα περάσουμε από την παλιά πόλη όπου θα δούμε το Δημαρχείο, που προσδίδει ένα στυλ αναγεννησιακού μπαρόκ. Ακολουθεί το παλάτι του Marques de dosAguas, με τη θαυμάσια αλαβάστρινη πρόσοψή του, που σήμερα λειτουργεί σαν Μουσείο Κεραμικής. Θα περπατήσουμε επίσης στην αγορά με το παλιό χρηματιστήριο και θα καταλήξουμε στον Καθεδρικό ναό με τον πύργο Mikelet, που θεωρείται σύμβολο της πόλης. Μεταφορά και τακτοποίηση στο ξενοδοχείο.

**4η Ημέρα: ΒΑΛΕΝΘΙΑ – ΚΟΣΤΑ ΜΠΡΑΒΑ**

Πρωινό και αναχώρηση για την Καταλονία. Μετά από ενδιάμεσες στάσεις για ξεκούραση, άφιξη στο ξενοδοχείο μας στην περιοχή Κόστα Μπράβα, μια από τις διασημότερες και τουριστικότερες περιοχές της Ισπανίας και της Μεσογείου γενικότερα. Τακτοποίηση στο ξενοδοχείο μας και βόλτα στην περιοχή.

**5η Ημέρα: ΒΑΡΚΕΛΩΝΗ**

Μετά το πρόγευμα στο ξενοδοχείο, αναχωρούμε για την πρωτεύουσα της Καταλονίας, τη Βαρκελώνη. Άφιξη και ξεκινάμε την περιήγηση με μια πανοραμική άποψη της πόλης. Μεταξύ άλλων θα δούμε το μνημείο του Κολόμβου στο λιμάνι, την Μπαρτσελονέτα. Στη συνέχεια ανεβαίνουμε στο λόφο Μονζουίκ απ’ όπου μπορείτε να δείτε πανοραμικά όλη την πόλη. Συνεχίζουμε με τις Ολυμπιακές εγκαταστάσεις του 1992, τον νέο Καθεδρικό Ναό του Γκαουντί, τη Sagrada Familia (Αγία Οικογένεια) το σημείο κατατεθέν της Καταλανικής πρωτεύουσας, καθώς και τα περίφημα Casa Batllo και Casa Mila. Η περιήγησή μας θα τελειώσει στη Γοτθική συνοικία όπου θα δούμε την Plaza Real, το Δημαρχείο και άλλα αξιοθέατα της περιοχής. Επιστροφή στο ξενοδοχείο μας.

**6η Ημέρα ΒΑΡΚΕΛΩΝΗ**

Πρόγευμα και μεταφορά στη Βαρκελώνη για τη συνέχεια της περιήγησής μας. Αρχίζουμε από το γήπεδο Camp Nou - έδρα της Μπαρτσελόνα και στη συνέχεια θα μεταφερθούμε στο Πάρκο Γουέλ (Parc Guell), άλλο ένα από τα εντυπωσιακά έργα του Antonio Gaudi. To εντυπωσιακότερο σημείο του είναι η πέτρινη είσοδος με τις 86 κολώνες. Ελεύθερος χρόνος στην πόλη. Σας προτείνουμε να περιπλανηθείτε στο κέντρο της Βαρκελώνης στην πασίγνωστη

Λεωφόρο Ramplas, όπου θα έχετε τη δυνατότητα για καφέ και αγορές σουβενίρ. Κατευθυνθείτε στην παλιά πόλη (Γοτθική συνοικία). Μπορείτε ακόμη να επισκεφθείτε το Μουσείο της Σοκολάτας, **καθώς και** το μουσείο Picasso στην ομώνυμη συνοικία. Στη συνέχεια κατευθυνθείτε στο λιμάνι, στο Μάρε Μάγκνου για να δείτε το μεγαλύτερο ενυδρείο της Ευρώπης. Επιστροφή στο ξενοδοχείο μας.

**7η Ημέρα: ΚΟΣΤΑ ΜΠΡΑΒΑ – ΣΑΡΑΓΟΣΑ – ΜΑΔΡΙΤΗ**

Μετά το πρωινό αναχωρούμε για Μαδρίτη, με ενδιάμεσο σταθμό τη Σαραγόσα. Η Σαραγόσα (ισπανικά προφέρεται Θαραγόθα) είναι μία από τις σημαντικές πόλεις της Ισπανίας. Με την άφιξη θα ξεκινήσει η περιήγηση της πόλης. Η Σαραγόσα αποτελεί έδρα του καθολικού αρχιεπισκόπου και έχει δύο καθεδρικούς ναούς που χρονολογούνται ο ένας από τον 12ο αιώνα και ο άλλος από το 1681. Άλλα σημαντικά ιστορικά οικοδομήματα της πόλης αυτής είναι η Λόνχα, ρυθμού αναγέννησης, η Αουντένθια, ανάκτορο διαμονής των κομίτων της Λούνας και ο Πύργος της Αλχαφερίας, ανάκτορο μόνιμης διαμονής των άλλοτε Βασιλέων της Αραγονίας, καθώς επίσης και το ιστορικό Πανεπιστήμιο της Σαραγόσας που ιδρύθηκε το 1558. Άφιξη στη Μαδρίτη και τακτοποίηση στο ξενοδοχείο.

**8η Ημέρα: ΜΑΔΡΙΤΗ – ΕΠΙΣΤΡΟΦΗ**

Πρωινό και μεταφορά στο αεροδρόμιο της Μαδρίτης, για την πτήση της επιστροφής.

**ΤΑ ΑΞΙΟΘΕΑΤΑ ΠΟΥ ΑΝΑΦΕΡΟΝΤΑΙ ΣΤΗΝ ΚΑΘΕ ΠΟΛΗ ΕΙΝΑΙ ΕΝΔΕΙΚΤΙΚΑ. Η ΣΕΙΡΑ ΤΩΝ ΕΠΙΣΚΕΨΕΩΝ ΜΠΟΡΕΙ ΝΑ ΔΙΑΜΟΡΦΩΘΕΙ.**

**Στην τιμή περιλαμβάνονται:**

* Αεροπορικά εισιτήρια με την AEGEAN AIRLINES.
* Φόροι αεροδρομίων και επίναυλος καυσίμων.
* **Μία βαλίτσα (23 κ.), μια χειραποσκευή (8 κ.) και ένα προσωπικό αντικείμενο, ανά άτομο**.
* Μεταφορές, περιηγήσεις και εκδρομές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα.
* Τρεις (3) διαν/σεις στη Μαδρίτη, μία (1) διαν/ση στη Βαλένθια και τρεις (3) διαν/σεις στη Βαρκελώνη-περιοχή Κόστα Μπράβα, σε ξενοδοχεία περιφερειακά των πόλεων.
* Διαμονή σε ξενοδοχεία 3, 4 αστέρων σε δίκλινο δωμάτιο.
* Πρωινό και 6 δείπνα.
* Αρχηγός/συνοδός του γραφείου μας (ελληνόφωνος).
* Ασφάλεια Αστικής Ευθύνης.
* Φ.Π.Α.

**Δεν περιλαμβάνονται:**

* Ο δημοτικός φόρος στα ξενοδοχεία (τον πληρώνετε απευθείας στα ξενοδοχεία).
* Είσοδοι σε μουσεία, ιστορικούς και αρχαιολογικούς χώρους.
* Επιπλέον γεύματα. Ποτά στα γεύματα.
* Αχθοφορικά, **φιλοδωρήματα.**
* **Ότι ρητά δεν αναφέρεται στο πρόγραμμα ή αναφέρεται ως προαιρετικό.**

**ΑΠΑΡΑΙΤΗΤΗ ΤΑΥΤΟΤΗΤΑ ΝΕΟΥ ΤΥΠΟΥ ή ΔΙΑΒΑΤΗΡΙΟ!!!**

**Προαιρετική ολοήμερη εκδρομή**)**:**

**ΤΟΛΕΔΟ: 70€ (προαγορά 60€)**

**ΠΤΗΣΕΙΣ AEGEAN:**

ΘΕΣΣΑΛΟΝΙΚΗ -ΑΘΗΝΑ 06.20 – 07.15

AΘΗΝΑ-ΜΑΔΡΙΤΗ 08.55 – 11.45

ΜΑΔΡΙΤΗ-ΑΘΗΝΑ 12.40 – 17.05

AΘΗΝΑ-ΘΕΣΣΑΛΟΝΙΚΗ 18.05 – 19.00

* Όλες οι ώρες των πτήσεων είναι τοπικές
* Επιβάρυνση από αναχώρηση από Θεσσαλονίκη +100 € κατόπιν διαθεσιμότητας
* Ρωτήστε μας για αναχώρηση από Λάρνακα και Ηράκλειο

|  |  |  |  |  |  |  |
| --- | --- | --- | --- | --- | --- | --- |
| **ΗΜ.** | **ΑΝΑΧ.** | **ΞΕΝΟΔΟΧΕΙΑ ή παρόμοια** | **ΔΙΑΤΡΟΦΗ** | **2-ΚΛΙΝΟ 3-ΚΛΙΝΟ** | **1-ΚΛΙΝΟ** | **ΦΟΡΟΙ ΑΕΡΟΔΡΟΜΙΩΝ** |
| 8 | 11/10  18/10 | 3\*, 4\* | Πρωινό  + 6 δείπνα | **835€** | +195€ | Περιλαμβάνονται |

* Ένα ταξίδι… μια τιμή ! Όλες οι τιμές μας είναι ΤΕΛΙΚΕΣ και ΠΕΡΙΛΑΜΒΑΝΟΥΝ τους φόρους αεροδρομίων
* Οι τιμές είναι κατ΄ άτομο